***ОПШТИ ДЕО***

**ПРЕДМЕТ ЈАВНЕ НАБАВКЕ**

**Предмет јавне набавке** број 22/20 су услуге – лични пратилац детета

Наручилац спроводи отворени поступак јавне набавке, у циљу закључења уговора о јавној набавци, на период од дана закључења до 31.децембра 2020.године. Укупна вредност одређена је у висини процењене вредности и износи 2.759.344,00 динара без ПДВ.

На услугу лични пратилац детета, као услугу социјалне заштите, не плаћа се ПДВ, сходно члану 25. Закона о порезу на додату вредност ("Службени гласник РС" број:84/04, 86/04-испр., 61/05, 61/07, 93/12, 108/13, 6/14-усклађ. дин. изн., 68/14-др. закон, 142/14, 5/15-усклађ. дин. изн., 83/15, 5/16-усклађ. дин. изн, 108/2016, 7/2017 - усклађ. дин. изн, 113/2017, 13/2018 - усклађ. дин. изн, 30/2018, 4/2019 - усклађ. дин. изн, 72/2019 и 8/2020- усклађ. дин. изн).

**Опис предмета јавне набавке**: Услуга личног пратиоца детета подразумева да лични пратилац буде доступан детету са инвалидитетом, односно са сметњама у развоју, са подручја општине Врњачка Бања, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је дете укључено у васпитно-образовну установу.

Услуга личног пратиоца обезбеђује се кориснику на основу мишљења интерресорне комисије.

Број корисника: 16, уз могућност повећања или смањења броја корисника у време важења уговора.

Процена укупног броја сати пружања услуге: 7.952 часа.